

**VILNIAUS R. EITMINIŠKIŲ PAGRINDINĖS MOKYKLOS DIREKTORIUS**

**ĮSAKYMAS**

**DĖL VILNIAUS R. EITMINIŠKIŲ PAGRINDINĖS MOKYKLOS**

**UGDYMO NE MOKYKLOS APLINKOJE ORGANIZAVIMO**

**APRAŠO PATVIRTINIMO**

2025 m. gegužės 16 d. Nr. V1-14

Eitminiškės

Vadovaudamasi Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V-586 „Dėl 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“ ir 2024 m. rugpjūčio 30 d. įsakymu Nr. V-921„Dėl 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“ pakeitimo (papildyta 11 priedu):

1. T v i r t i n u Vilniaus r. Eitminiškių pagrindinės mokyklos ugdymo ne mokyklos aplinkoje organizavimo tvarkos aprašą (pridedama).

2. S k i r i u atsakingais įgyvendinant ugdymo ne mokyklos aplinkoje organizavimą direktorių ir sekretorių.

Direktorė Regina Kutyš

PATVIRTINTA

Vilniaus r. Eitminiškių pagrindinės mokyklos direktoriaus

2025-05-16 įsakymu

Nr. V1-14

**VILNIAUS R. EITMINIŠKIŲ PAGRINDINĖS MOKYKLOS**

**UGDYMO NE MOKYKLOS APLINKOJE ORGANIZAVIMO APRAŠAS**

**I SKYRIUS**

**BENDROSIOS NUOSTATOS**

1. Siekiant pradinio, pagrindinio ir vidurinio ugdymo bendrosiose programose, patvirtintose Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – Bendrosios programos), nustatytų tikslų, mokinių mokymosi procesas organizuojamas ne tik mokykloje ir jos aplinkoje, bet ir ne mokyklos aplinkoje, organizuojant išvykas į muziejų, teatrą, galeriją, parką, STEAM (angl. Science, Technology, Engineering, Art (creative activities), Mathematics) (toliau – STEAM) atviros prieigos centrus ar kitas mokymuisi aktualias aplinkas.

Aprašas paruoštas vadovaujantis Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V-586 „Dėl 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“ ir 2024 m. rugpjūčio 30 d. įsakymu Nr. V-921„Dėl 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“ pakeitimo (papildyta 11 priedu).

2. Mokykla, ugdymo procesą organizuodama ne mokyklos aplinkoje, priima ir derina sprendimus dėl organizavimo laiko, vietos, formos, turinio atitikties Bendrosioms programoms bei saugumo reikalavimams. Ugdymo procese skiriamos prasmingos užduotys, vertinama mokymosi pažanga.

3. Ugdymo ne mokyklos aplinkoje organizavimo aprašas (toliau – Aprašas) numato ugdymo ne mokyklos aplinkoje tikslus, formas, trukmę ir reikalavimus mokinių saugumui bei prasmingam ugdymo laiko panaudojimui užtikrinti.

**II SKYRIUS**

**UGDYMO NE MOKYKLOS APLINKOJE ORGANIZAVIMO FORMOS IR TRUKMĖ**

4. Atsižvelgiant į dalyko bendrosios programos mokymosi turinį, ugdymo procesas ne

mokyklos aplinkoje gali būti organizuojamas vykdant:

4.1. išvykas, t. y. išvykimus iš mokyklos mokymosi tikslais: į muziejus, STEAM centrus,

parkus, sporto aikštynus, baseinus ar kitus objektus, erdves, kuriose organizuojamas ugdymo procesas;

4.2. pažintines veiklas, kaip neformaliojo vaikų švietimo veiklas, skirtas vaikų ir jaunimo tautiniam, pilietiniam ir kultūriniam ugdymui skatinti.

5. Pažintinės veiklos organizavimo formos:

5.1. ekskursija – turistinių objektų lankymas nustatytu maršrutu ugdymo tikslais, kurį vykdo gidas arba mokytojas; gidas – asmuo, kuris suteikia specialią informaciją apie lankomus muziejus, meno galerijas, gamtos, kultūros, mokslo, parodų ar kitus objektus arba vietoves;

5.2. vaikų turizmo renginys – trumpalaikės neformaliojo vaikų švietimo programos (gali būti sudedamoji formaliojo ir neformaliojo švietimo programos dalis) vykdymas keičiant vietą pažintiniais, rekreaciniais ir sportiniais tikslais;

5.3. žygis – ugdymo tikslais organizuotas keliavimas nustatytu maršrutu pėsčiomis ar naudojant įvairias priemones;

5.4. varžybos – organizuotas vaikų (jų grupių) rungtyniavimas ugdymo tikslais;

5.5. kitos mokyklos vykdomos pažintinės veiklos formos.

6. Ugdymo proceso ne mokyklos aplinkoje trukmė gali būti:

6.1. trumpalaikė (nuo vienos iki kelių valandų);

6.2. visos dienos (trukmė ilgesnė nei per dieną nustatytas pamokų laikas);

6.3. ilgesnė nei vienos dienos (trunka ilgiau nei vieną ugdymo dieną, įskaitant kelionę ir apgyvendinimą).

7. Ugdymas ne mokyklos aplinkoje gali būti organizuojamas:

7.1. artimoje aplinkoje, netoli mokyklos esančiose organizacijose, viešose erdvėse ar parkuose ir kituose objektuose;

7.2. savivaldybės teritorijoje;

7.3. kitos savivaldybės teritorijoje;

7.4. kitoje šalyje.

**III SKYRIUS**

**UGDYMO NE MOKYKLOS APLINKOJE PLANAVIMAS, ORGANIZAVIMAS,**

**SAUGUMO REIKALAVIMAI IR ATSAKOMYBĖS**

8. Ugdymo ne mokyklos aplinkoje poreikį numato mokytojai, atsižvelgdami į dalyko bendrojoje programoje numatytus tikslus. Poreikis organizuoti ugdymą ne mokyklos aplinkoje ir tam reikalingi resursai derinami su kuruojančiu direktoriaus pavaduotoju ugdymui. Planuojant ugdymą ne mokyklos aplinkoje rekomenduojama atsižvelgti į šiuos veiksnius:

8.1. tikslingumo. Numatyti, kaip suplanuotos veiklos padės siekti dalyko Bendrojoje programoje numatytų tikslų, kokios užduotys bus skiriamos mokiniams ir kaip bus vertinama jų pažanga;

8.2. mokinių saugumo. Numatyti priemones mokinių saugumui esant ne mokyklos aplinkoje užtikrinti;

8.3. įtraukumo. Siūlant veiklas atsižvelgti į mokinių mokymosi poreikių įvairovę ir sudaryti sąlygas visiems mokiniams dalyvauti planuojamose veiklose, numatant įvairius mokinių įsitraukimo į veiklas būdus;

8.4. ekonomiškumo. Įvertinti, kokių papildomų žmogiškųjų ir finansinių išteklių gali pareikalauti ši veikla ir ar mokykla gali juos skirti;

8.5. rizikų tikimybės. Apsvarstyti galimas rizikas ir numatyti jų įveikos būdus.

9. Siekiant, kad ugdymas ne mokyklos aplinkoje sukurtų prielaidas mokiniams patirti gilesnę mokymosi patirtį, rekomenduojama:

9.1. numatyti konkrečius uždavinius, kuriems pasiekti ugdymo procese reikalingos kitokios aplinkos;

9.2. įtraukti mokinius į pasiruošimo procesą ir padėti mokiniams suprasti kontekstą;

9.3. jeigu ugdymo proceso metu į mokymosi vietą vykstama specialiu transportu, važiavimo laiką iš dalies panaudoti mokymuisi;

9.4. ugdymo procese organizuoti aktyvias mokymosi veiklas, pritaikytas kitokiai aplinkai, kurios negalimos organizuoti mokantis klasėje;

9.5. į ugdymo procesą pagal galimybes įtraukti interaktyvias mokymosi priemones;

9.6. ugdymo veiklas organizuoti pagal iš anksto sudarytą planą.

10. Organizuojant išvyką, vykimą į pažintines veiklas (toliau – Išvyka) ir siekiant užtikrinti besimokančiųjų saugumą, yra skiriami lydintys asmenys ir Išvykos vadovas. Lydintys asmenys –suaugę asmenys, kurių funkcijas apibrėžia mokyklos vadovas. Lydinčiųjų asmenų skaičius priklauso nuo Išvykoje dalyvaujančių mokinių skaičiaus. Jeigu Išvykoje dalyvauja:

10.1. mažiau nei 15 mokinių ir jie yra jaunesni nei 16 metų, rekomenduojama skirti vieną išvykos vadovą;

10.2. daugiau kaip 15 mokinių, jaunesnių nei 16 metų, rekomenduojama skirti Išvykos vadovą ir lydintį asmenį;

10.3. daugiau kaip 30 mokinių, rekomenduojama skirti Išvykos vadovą ir 2 lydinčius asmenis;

10.4. organizuojant Išvyką į užsienį, rekomenduojama skirti Išvykos vadovą ir ne mažiau kaip 1 lydintį asmenį.

11. Atsižvelgiant į planuojamos veiklos specifiką, mokinių amžių ir jų specialiuosius ugdymo(si) poreikius, galima nustatyti ir didesnį arba mažesnį lydinčių asmenų skaičių nei apibrėžta 10.1–10.4 punktuose.

12. Siekiant užtikrinti mokinių saugumą organizuojant ugdymą ne mokyklos aplinkoje, nustatoma, kad:

12.1. mokyklos vadovas:

12.1.1. skiria ir tvirtina Išvykos vadovą ir lydinčiuosius asmenis;

12.1.2. vertina galimas rizikas ir kitus veiksnius, teikia pritarimą / neteikia pritarimo planuojamai Išvykai;

12.2. išvykos vadovas:

12.2.1. parengia veiklų programą / planą ir numato parengiamuosius darbus;

12.2.2. numato galimas rizikas ir pasirengimą joms valdyti;

12.2.3. priima vadybinius sprendimus, reikalingus mokymuisi ne mokyklos aplinkoje įgyvendinti;

12.2.4. pristato suplanuotų veiklų planą mokiniams ir jų tėvams (globėjams, rūpintojams), aptaria saugos klausimus (saugaus eismo taisykles, elgesio gamtoje, autobuse ar viešoje vietoje, aplinkosaugos, priešgaisrinės saugos bei maudymosi reikalavimus, pirmosios pagalbos teikimą, naudojimąsi pirmosios pagalbos vaistinėle ir pan.);

12.2.5. susitaria su lydinčiu asmeniu dėl parengiamųjų darbų, pareigų, priskiria lydintiems asmenims mokinių grupes, už kurių saugumą jie atsakingi;

12.2.6. užtikrina numatytų veiklų įgyvendinimą ir sąlygas numatytiems ugdymo tikslams pasiekti;

12.2.7. užtikrina, kad vykdant suplanuotas veiklas būtų laikomasi mokykloje nustatytų procedūrų;

12.2.8. esant renginio specifiškumui (tais atvejais, kai mokinio elgesio taisyklėse nėra reglamentuojamas mokinio saugumas) gauna sutikimą dėl mokinio dalyvavimo ugdymo veikloje ne mokyklos aplinkoje (priedas Nr. 4);

12.3. klasės vadovas:

12.3.1. kiekvienų metų rugsėjo mėnesį supažindina auklėtinius su mokinių elgesio taisyklėmis pasirašytinai „Saugaus elgesio ir kitų instruktažų“ lapuose;

12.3.2. pasirašytus instruktažo lapus atiduoda sekretoriui;

12.4. mokinių tėvai (globėjai, rūpintojai) atsakingi už:

12.4.1. vaiko dalyvavimą gimnazijos organizuojamose ugdymo veiklose ne mokyklos aplinkoje;

12.4.2. su išvykai organizuoti susijusių išlaidų apmokėjimu;

12.4.3. būtinos informacijos apie vaiko sveikatą perdavimu per e. dienyną Išvykos vadovui;

12.4.4. savalaikį, pagrįstą, raštišką nesutikimo dalyvauti mokyklos organizuojamose veiklose (priedas Nr. 3) pateikimą išvykos vadovui;

12.4.4.1. mokinio tėvai (globėjai, rūpintojai) turi teisę nepritarti, kad vaikas dalyvautų išvykoje ugdymo proceso metu arba atšaukti vaiką iš išvykos išimtinai dėl šių priežasčių:

12.4.4.1.1. specialiųjų ugdymosi poreikių,

12.4.4.1.2. sveikatos sutrikimų,

12.4.4.1.3. finansinių problemų;

12.4.4.2. mokinio tėvai (globėjai, rūpintojai) turi teisę nepritarti, kad vaikas dalyvautų išvykoje ne ugdymo proceso metu.

12.5. mokiniai atsakingi už:

12.5.1. mokinio elgesio taisyklių laikymąsi išvykų metu;

12.5.2. už dalyvavimą išvykos veiklose ir išvykos vadovo, lydinčių asmenų, edukatorių ir kitų išvykos organizatorių nurodymų laikymąsi.

13. Mokiniams, nedalyvaujantiems Išvykoje, ugdymo procesas vyksta pagal tvarkaraštį arba kita mokyklos nustatyta ugdymo organizavimo forma.

14. Išvykos organizavimas:

14.1. dalyko mokytojas, klasės vadovas pamokų metu gali organizuoti ugdomąją veiklą ne mokyklos aplinkoje, siedamas ją su dalyko turiniu, ugdomomis kompetencijomis, tik iš anksto suderinęs su direktoriumi ir prieš 5 darbo dienas pateikęs prašymą (priedas Nr. 1) organizuojamai veiklai vykdyti ir ugdomojoje veikloje dalyvaujančių mokinių sąrašą (priedas Nr. 2);

14.2. dalyko mokytojas, klasės vadovas išvyką organizuoja vienai klasei (grupei), nerenka dalyvių iš kitos klasės (grupės) (išskyrus projektus, išvykas į laboratorijas ir pan.);

14.3. klasės vadovas ugdomąsias išvykas ugdymo proceso metu gali organizuoti ne daugiau kaip 3 dienas, tačiau ne daugiau kaip 2 dienas iš eilės ugdymo proceso metu (įskaičiuojant ir keliones į užsienį). Į šias dienas neįskaičiuojamas mokinių atostogų laikas, poilsio dienos, tradicinės veiklos, numatytos ugdymo veiklų kalendoriuje, bei išvykos birželio mėnesį pagal mokyklos birželio mėnesio veiklų planą;

14.4. dalyko mokytojui rekomenduojama ugdymą ne mokyklos aplinkoje organizuoti tomis dienomis, kai turima mažiausiai dėstomo dalyko pamokų;

14.5. klasės vadovui rekomenduojama ugdymą ne mokyklos aplinkoje organizuoti laisvu nuo pamokų metu arba tomis dienomis, kai turima mažiausiai pamokų;

14.6. suderinus išvykos planą su direktoriumi apie planuojamą išvyką ne vėliau kaip

prieš 3 darbo dienas, pateikiant preliminarų išvykstančių mokinių sąrašą / skaičių, yra informuojami dalykų mokytojai;

14.7. pasikeitus vykstančių mokinių skaičiui, išvykos dieną yra tikslinamas vykstančių mokinių sąrašas ir pateikiamas sekretoriui įsakymo paruošimui.

15. Mokinių lankomumo žymėjimas:

15.1. mokytojai mokiniams, dalyvaujantiems ugdymo procese kitokia nei pamoka forma

pagal direktoriaus įsakymą, nežymi „n“ raidžių;

15.2. mokiniams, dalyvaujantiems ugdymo procese kitokia nei pamoka forma pagal

direktoriaus įsakymą, elektroniniame dienyne žymima „u“ raidė (ugdymas kitokia nei pamoka

forma);

15.3. gavus išvykos vadovo informaciją apie mokinius, kurie buvo išvykstančiųjų sąraše,

tačiau išvykoje nedalyvavo, mokytojai sužymi elektroniniame dienyne „n“ raides.

16. Ugdymo ne mokyklos aplinkoje fiksavimas e. dienyne:

16.1. mokytojas veiklas, susijusias su ugdymo turiniu už mokyklos ribų, fiksuoja e. dienyne: dienynas / grupė / nauja data / netradicinė pamoka / parašoma vieta, kurioje vyko pamoka / pamokos temoje nurodomas užsiėmimo pavadinimas;

16.2. pavyzdžiui, jeigu klasė visą dieną buvo išvykusi, o tą dieną turėjo būti 6 pamokos,

visi dalyko mokytojai pagal tvarkaraštį pažymi pamoką netradicinėje aplinkoje, temoje nurodo

direktoriaus įsakymą;

16.3. jeigu išvykoje dalyvauja ne visa klasė, dalis mokinių lieka pamokoje, dalyko

mokytojas el. dienyne ties pamokos tema įrašo vedamos pamokos temą. Taip pat įrašo pamokos

temą, kurioje dalyvauja kita dalis klasės išvykos metu: „pamoka netradicinėje aplinkoje“

nurodydami direktoriaus įsakymą;

16.4. jei pamokoje dėl organizuojamų konkursų, olimpiadų, projektų ir kt. renginių

nedalyvauja tik pavieniai mokiniai, jiems įrašomos „u“ raidės ir komentaras (pvz.: dalyvauja projekto vykdyme, konkurse, olimpiadoje ir nurodo direktoriaus įsakymo numerį).

**V SKYRIUS**

**IŠVYKOS Į UŽSIENĮ ORGANIZAVIMAS**

17. Išvyka į užsienį mokymosi tikslais galima, jeigu Išvykos programa ir tikslai padeda siekti Bendrosiose programose arba tarptautiniame projekte numatytų ugdymo tikslų. Prieš Išvyką į užsienio šalį susipažįstama ir laikomasi Lietuvos Respublikos užsienio reikalų ministerijos rekomendacijų dėl vykimo į pasirinktą šalį.

18. Direktorius ar kuruojantis direktoriaus pavaduotojas ugdymui susipažinęs su projekto vadovo ar mokytojo planuojamos išvykos prašymu, priima sprendimą dėl mokinių Išvykos į užsienį organizavimo tenkinimo.

19. Mokyklos vadovas skiria Išvykos vadovą ir lydinčiuosius asmenis, su jais aptaria Išvykos programą, saugaus vykimo aplinkybes, galimas rizikas bei jų valdymą.

20. Išvykos į užsienį vadovas:

20.1. sudaro detalią Išvykos programą;

20.2. numato galimas kelionės rizikas ir jų valdymą ir aptaria su mokyklos vadovu;

20.3. pateikia Išvykos programą ir detalią informaciją nepilnamečių mokinių tėvams (globėjams, rūpintojams) dėl nakvynės vietos, nurodo telefono numerį, kuriuo gali susisiekti, bei kitą, jo nuožiūra, svarbią informaciją;

20.4. pateikia reikalavimus reikalingai informacijai gauti iš nepilnamečių mokinių tėvų (globėjų, rūpintojų) ir pilnamečių mokinių, kurią turi žinoti Išvykos vadovas vykdamas į Išvyką;

20.5. organizuoja vizos, jeigu reikalinga, gavimą;

20.6. organizuoja mokinių pasirengimą vykti į Išvyką, atsižvelgdamas į mokyklos nustatytas taisykles / reikalavimus. Neišvykusiems mokiniams ugdymo procesas organizuojamas mokykloje įprasta tvarka;

20.7. dalyvius supažindina su Išvykai į užsienį reikalinga informacija, paaiškina pagrindinius kultūrinius skirtumus, nurodo galimus informacijos šaltinius, pasiūlo mokiniams savarankiškai susipažinti su šalimi, į kurią vykstama;

20.8. supažindina su išvykos taisyklėmis.

21. Klasės auklėtojas ugdymo proceso metu gali organizuoti pažintinę išvyką tik tokiu atveju, jei joje dalyvauti sutinka ne mažiau kaip 50 proc. klasės mokinių.

22. Dalyko mokytojas gali organizuoti išvyką į užsienį pagal mokykloje parengtą programą ir / arba projektą, patvirtintą vadovo.

**VI SKYRIUS**

**BAIGIAMOSIOS NUOSTATOS**

23. Mokykloje išvykos organizuojamos per visus mokslo metus tikslingai jas siejant su

mokyklos strateginiais tikslais, Bendrųjų programų turiniu.

24. Aprašas gali būti koreguojamas atsižvelgiant į pasikeitusius teisės aktus ar bendruomenėje

priimtus naujus susitarimus.

Priedas Nr.1

**UGDYMO NE MOKYKLOS APLINKOJE** **PROGRAMA**

**Išvykos vadovas:**

**Lydintis asmuo/asmenys:**

**Dalyviai:**

**Data:**

**Maršrutas:**

**Išvykos tikslai:**

1.

2.

**Išvykos planas:**

**Laikas: išvyksta (diena, val.)\_\_\_\_\_\_\_\_\_\_\_\_**

**grįžta (diena, val.) \_\_\_\_\_\_\_\_\_\_\_\_\_**

**Mokinių, vykstančių į ugdymą ne mokyklos aplinkoje, sąrašas:**

|  |  |  |  |  |
| --- | --- | --- | --- | --- |
| **Eil. Nr.** | **Vardas, pavardė** | **Klasė** | **Su saugaus eismo bei saugos, sveikatos ir elgesio taisyklėmis susipažinau**  **(mokinio parašas)** | **Pastabos**  **(pažymėti, jei mokinys ugdyme ne mokyklos aplinkoje nedalyvavo)** |
|  |  |  |  |  |

Mokytoja /as

(parašas)

**SAUGAUS ELGESIO TAISYKLĖS**

Mokiniai privalo:

1. Neatsiskirti nuo visos grupės.

2. Laikytis saugaus eismo taisyklių.

3. Būti drausmingi, mandagūs; netriukšmauti, nerėkti.

4. Nešiukšlinti viešose vietose.

5. Elgtis draugiškai ir būti dėmesingi vienas kitam.

Priedas Nr. 2

**VILNIAUS R. EITMINIŠKIŲ PAGRINDINĖ MOKYKLA**

**Mokinių tėvų (globėjų, rūpintojų) informavimo apie organizuojamą ugdymą ne mokyklos aplinkoje pranešimas ir sutikimo lapas**

Gerb. ……………………................................................................................................................

Pranešame, kad Jūsų sūnus/duktė ......................................................,...klasės mokinys/mokinė

20.…m. ………………..mėn. ….d. ……val. išvyksta į ……………………...............................

(nurodyti ugdymo ne mokyklos aplinkoje vietą, miestą, šalį)

Iš išvykos planuojame parvykti 20.…m. ……………. mėn. ….. d. ...…val.

Išvykos vadovas, tel. ……....................

(v., pavardė, parašas)

**Pastaba: nevykstantiems mokiniams pamokos vyks mokykloje pagal atskirą tvarkaraštį.**

...........................................................................................................................................................

(kirpimo linija)

Tėvų (globėjų) sutikimas dėl vaiko dalyvavimo ugdyme ne mokyklos aplinkoje

Susipažinau ir leidžiu/neleidžiu dukrai/sūnui........................................……………………………………...........................................

(vardas, pavardė, klasė)

20.…m. ………………..mėn. ….d. ……val. išvykti į ugdymo ne mokyklos aplinkoje renginį

……………………..............................................................................................................................

(nurodyti ugdymo ne mokyklos aplinkoje vietą, miestą, šalį)

Įsipareigoju pasirūpinti, kad sūnus/duktė.............................................................................................. turėtų asmens dokumentą, sveikatos ir kelionių draudimą (tarptautinėse kelionėse).

Sutinku, kad mano sūnui/dukrai, esant reikalui, būtų suteikta būtinoji medicininė pagalba.

Papildoma informacija:

Mano sūnus/duktė serga šiomis ligomis (nurodyti) ...........................................................................................................................................................

...........................................................................................................................................................

Mano sūnus/duktė reguliariai ar esant reikalui vartoja šiuos vaistus (nurodyti) ir juos turės ugdymo ne mokyklos aplinkoje metu ......................................................................................................................................................

.......................................................................................................................

Tėvų (globėjų, rūpintojų) vardas, pavardė, parašas, data

.......................................................................................................................

Mokinio vardas, pavardė, parašas, data

Priedas Nr. 3

**VILNIAUS R. EITMINIŠKIŲ PAGRINDINĖ MOKYKLOS**

**MOKINIŲ UGDYMO NE MOKYKLOS APLINKOJE**

**SAUGOS, SVEIKATOS IR ELGESIO TAISYKLĖS**

1. **BENDROJI DALIS**

1. Šios taisyklės yra norminis mokyklos dokumentas, nusakantis mokiniams jų veiklos ir elgesio reikalavimus išvykos, ekskursijos, žygio, stovyklos ir t.t. (toliau – ugdymo ne mokyklos aplinkoje) metu, kad nebūtų padaryta žala gamtai, savo ir kitų mokinių saugai, sveikatai ar gyvybei.

2. Taisyklės nusako su mokinių veikla susijusius pavojus, riziką ir reikalauja griežtai laikytis saugos priemonių, elgesio, drausmės taisyklių ir etiketo reikalavimų kiekviename ugdymo ne mokyklos aplinkose etape.

3. Mokiniui, pasirašytinai supažindintam su šiomis taisyklėmis ir pažeidusiam šiuos taisyklių reikalavimus, taikoma drausminė nuobauda pagal mokykloje numatytą tvarką.

1. **VEIKSMAI PRIEŠ IŠVYKĄ**

4. Dalyvauti ugdymo ne mokyklos aplinkoje organizavime.

5. Informuoti tėvus apie ugdymo ne mokyklos aplinkoje tikslą, datą, vietą ir laiką.

6. Patikslinti, ar į sąrašą taisyklingai įrašytas asmens vardas, pavardė.

7. Išklausyti instruktažą ir pasirašyti Išvykos programos atitinkamoje skiltyje.

8. Vykstant į ugdymą ne mokyklos aplinkoje:

8.1. negalima vežtis greitai gendančių maisto produktų;

8.2. būtina pasirūpinti tinkama sezonui apranga;

8.3. reikia turėti apsauginių priemonių nuo saulės ir vabzdžių;

8.4. sergant lėtinėmis ir kitomis ligomis, informuoti apie tai ugdymo ne mokyklos aplinkoje vadovą (mokytoją), pasiimti reikiamų vaistų;

8.5. draudžiama vežtis ir vartoti svaigiųjų gėrimų, narkotinių medžiagų bei kitų sveikatai ar gyvybei pavojingų medžiagų, priemonių;

8.6. reikia turėti pirmosios pagalbos rinkinį.

**III. SAUGAUS ELGESIO REIKALAVIMAI EINANT PĖSČIOMIS**

9. Organizuotai pėsčiųjų grupei mieste draudžiama eiti važiuojamąja kelio dalimi, galima eiti tik šaligatviu.

10. Organizuota pėsčiųjų grupė už miesto ribų ar vietovėse, kuriose nėra šaligatvių, važiuojamąja dalimi privalo:

10.1 eiti kolona ne daugiau kaip 2 eilėmis kuo arčiau dešiniojo važiuojamosios dalies krašto ir tik transporto priemonių judėjimo kryptimi;

10.2 kolonos priekyje ir gale iš kairės pusės turi eiti lydintys asmenys su ryškiaspalvėmis liemenėmis su šviesą atspindinčiais elementais.

11. Tamsiuoju paros metu arba esant blogam matomumui organizuotai pėsčiųjų grupei eiti važiuojamąja dalimi draudžiama.

12. Norėdami pereiti perėją pėstieji privalo:

12.1 eiti šaligatvių dešine puse iki pėsčiųjų perėjos;

12.2 sustoti dešinėje pėsčiųjų perėjos pusėje;

12.3 sustoti toliau nuo važiuojamosios dalies;

12.4 pažiūrėti į kairę;

12.5 pažiūrėti į dešinę pusę ir įsiklausyti;

12.6 jei transporto priemonių arti nėra arba jos sustojo praleisti, dar kartą reikia pasižiūrėti į kairę. Įžengti į važiuojamąją dalį pėsčiųjų perėjose pėstiesiems leidžiama tik po to, kai įvertina atstumą iki artėjančių transporto priemonių ir jų greitį;

12.7 per pėsčiųjų perėją eiti tiesiai, ne įstrižai, neperžengiant jos ribų, be reikalo nedelsti ar nestoviniuoti;

12.8 visą laiką stebėti gatvę, pasižiūrėti į abi puses;

12.9 jei transporto priemonė atvažiuoja iš dešinės pusės, reikia nesiblaškyti, bet ramiai sustoti gatvės viduryje ir palaukti, kol transporto priemonė sustos arba kol pravažiuos.

12.10 eiti per gatvę galima tik įsitikinus, jog eiti saugu.

13. Neleidžiama eiti per reguliuojamą perėją, kai dega geltona, raudona šviesoforo šviesa:

14. Leidžiama eiti, kai dega žalia šviesa.

15. Norėdami pereiti nereguliuojamą šviesoforo sankryžą pėstieji privalo:

15.1 eiti šaligatvių dešine puse iki sankryžos;

15.2 sustoti dešinėje pėsčiųjų perėjos pusėje;

15.3 sustoti toliau nuo važiuojamosios dalies;

15.4 pažiūrėti į kairę;

15.5 pažiūrėti į dešinę pusę ir įsiklausyti;

15.6 jei transporto priemonių arti nėra arba jos sustojo praleisti, dar kartą reikia pasižiūrėti į kairę. Įžengti į važiuojamąją dalį pėsčiųjų perėjose pėstiesiems leidžiama tik po to, kai įvertina atstumą iki artėjančių transporto priemonių ir jų greitį.

16. Eiti tiesiai, ne įstrižai per pėsčiųjų perėją, neperžengiant jos ribų, be reikalo nedelsti ar nestoviniuoti.

**IV. SAUGAUS ELGESIO REIKALAVIMAI VAŽIUOJANT DVIRAČIU**

17. Leidžiama važiuoti keliu tik tinkamai paruoštu dviračiu. Dviračio gale turi būti raudonas šviesos atšvaitas, iš abiejų šonų - oranžiniai šviesos atšvaitai arba kiti šviesą atspindintys elementai, pritvirtinti prie ratų stipinų.

18. Važiuojant keliu tamsiuoju paros metu arba esant blogam matomumui, priekyje turi degti baltos šviesos žibintas, o gale - raudonos šviesos žibintas; dviračio vairuotojas privalo dėvėti šviesą atspindinčią liemenę arba prie drabužių kitiems eismo dalyviams matomoje vietoje prisisegęs šviesą atspindinčius elementus.

19. Dviračių vairuotojai iki 18 metų, važiuodami keliu, privalo būti užsisegę šalmą. Kitiems, vyresniems kaip 18 metų asmenims, dviračiu važiuojantiems keliu, rekomenduojama būti užsidėjus ir užsisegus šalmą.

20. Dviračių taku dviračio vairuotojas privalo važiuoti kuo arčiau tako (jiems skirtos tako dalies) dešiniojo krašto. Jeigu pėsčiųjų ir dviračių eismui skirtame take ar šaligatvyje važiuojamosios dalies ženklinimo linijomis (baltu dviračio simboliu) yra paženklinta dviračių eismui skirta tako (šaligatvio) dalis, dviračio vairuotojas privalo važiuoti ja ir kuo arčiau dešiniojo krašto. Dviračio vairuotojai privalo nekelti pavojaus pėstiesiems. Dviračio vairuotojas, norėdamas pervažiuoti į kitą gatvės pusę, privalo nulipti nuo dviračio ir persivaryti jį per pėsčiųjų perėją į kitą gatvės pusę.

21. Dviračių vairuotojams draudžiama:

21.1 važiuoti važiuojamąja dalimi, jeigu įrengti dviračių takai;

21.2 važiuoti automagistralėmis ir greitkeliais;

21.3 važiuoti nelaikant bent viena ranka vairo;

21.4 vežti keleivius;

21.5 būti velkamiems kitų transporto priemonių;

21.6 vilkti kitas transporto priemones;

21.7 važiuoti įsikibus į kitas transporto priemones.

**V. SAUGAUS ELGESIO REIKALAVIMAI VYKSTANT TRANSPORTU**

22. Maršrutinio transporto leidžiama laukti tik stotelių laipinimo aikštelėse, o kur jų nėra - prie stotelės ženklo ant šaligatvio ar kelkraščio.

23. Keleiviams leidžiama įlipti (išlipti) tik kai transporto priemonė visiškai sustoja. Jeigu tikrinantis pareigūnas sustabdo transporto priemonę, keleiviams leidžiama išlipti tik jam leidus.

24. Iš važiuojamosios dalies pusės keleiviams leidžiama įlipti į transporto priemonę (išlipti iš jos) tik tuo atveju, jeigu to padaryti neįmanoma iš šaligatvio ar kelkraščio pusės ir jeigu tai bus saugu, netrukdys kitiems eismo dalyviams.

25. Keleiviams draudžiama blaškyti vairuotojo dėmesį ir trukdyti jam vairuoti transporto priemonę.

26. Važiuojant ne miesto transportu, keleivis privalo sėdėti, nevaikščioti po transporto priemonės saloną.

27. Jeigu autobuse matomoje vietoje įrengti saugos diržai, keleivis privalo užsisegti saugos diržą.

28. Jei keleivis vyksta viešuoju transportu, jis privalo įsigyti kelionės bilietą ir jį pažymėti.

**VI. SAUGAUS ELGESIO REIKALAVIMAI MAUDANTIS**

29. Ugdymo ne mokyklos aplinkoje metu maudytis galima tik sveikatingumo, higienos, o ne sporto tikslais. Maudantis privaloma laikytis šių reikalavimų:

29.1. maudytis tik paplūdimiuose arba įrengtose maudymosi vietose;

29.2 maudytis galima tik ugdymo ne mokyklos aplinkoje vadovui (mokytojui) leidus bei jam stebint;

29.3. ugdymo ne mokyklos aplinkoje metu maudymosi vieta parenkama iš anksto;

29.4. maudytis gali ne daugiau kaip 8 vaikai vienu metu;

29.5. maudymosi metu draudžiama be reikalo šūkauti, nes šauksmas yra pagalbos prašymo signalas;

29.6. pastebėjus pavojų sveikatai, gyvybei ar įvykus nelaimei, nedelsiant informuoti išvykos vadovą (mokytoją);

29.7. maudymosi plotą privalo žinoti visi nesimaudantieji.

**VII. SAUGUS ELGESYS KELIAUJANT LAIVAIS IR LĖKTUVAIS**

30. Kelionė laivu įpareigoja gerai pasirengti, nusiteikti psichologiškai, kelionės metu būti drausmingiems, korektiškiems, mandagiems.

31. Prieš kelionę kiekvienas dalyvis pasirūpina asmenine vaistinėle, kuri jam reikalinga, kad nesusirgtų jūros liga. Jei jos nepavyksta išvengti, rekomenduojama laikytis kajutės režimo. Būtinai praneškite grupės vadovui apie savo būvimo vietą. Esant reikalui, grupės vadovas kreipiasi pagalbos į laivo medicinos tarnybą.

32. Plaukiant laivu ar skrendant lėktuvu, privaloma laikytis visų keleiviams nustatytų taisyklių ir palydovų reikalavimų.

33. Visur ir visada būti punktualiems.

34. Savavališkai nelipti į lėktuvą ar keltą. Sulaukti leidimo įlipti.

35. Drausmingai, kultūringai elgtis, netrukdyti vieni kitiems.

**VIII. BENDRI SAUGAUS ELGESIO REIKALAVIMAI**

36. Laiku atvykti į ugdymą ne mokyklos aplinkoje.

37. Vykdyti ugdymo ne mokyklos aplinkoje vadovo (mokytojo) nurodymus.

38. Griežtai laikytis šių ugdymo ne mokyklos aplinkose saugos, sveikatos ir elgesio taisyklių.

39. Neatsiskirti nuo grupės.

40. Laikytis saugaus eismo taisyklių.

41. Būti drausmingiems, mandagiems; netriukšmauti, nerėkti.

42. Kultūringai elgtos visuomeniniame transporte, laikytis etiketo taisyklių.

43. Nešiukšlinti viešose vietose, viešajame transporte.

44. Elgtis draugiškai ir būti dėmesingais vienas kitam.

45. Atlikti ugdymo ne mokyklos aplinkoje vadovo (mokytojo) ar kito pedagogo paskirtas užduotis.

46. Gamtoje:

46.1. draudžiama teršti gamtą, naikinti arba žaloti medžius, gyvūnus ir t.t.;

46.2. kūrenti laužus galima tik specialiai tam įrengtose laužavietėse ir stovyklavietėse;

46.3. draudžiama deginti atliekas, mėtyti degančius degtukus, naikinti priešgaisrinius įrenginius.

46.4. privaloma sutvarkyti savo stovyklavimo vietą, surinkti šiukšles, užpilti laužavietę.

**IX. VEIKSMAI PO IŠVYKOS**

47. Padėti sutvarkyti ugdymui ne mokyklos aplinkoje naudotas priemones, inventorių.

48. Palikti po savęs tvarką ir švarą.

49. Atsiskaityti už atliktas užduotis ar jas pateikti ugdymo ne mokyklos aplinkose vadovui (mokytojui) ar skyrusiam užduotis mokytojui.

50. Informuoti tėvus (globėjus) apie ugdymo ne mokyklos aplinkoje rezultatus, elgesį.

51. Saugiai grįžti namo.

Priedas Nr. 4

**UGDYMO NE MOKYKLOS APLINKOJE DALYVAUJANČIŲ VAIKŲ SAUGOS INSTRUKTAVIMŲ REGISTRAVIMO ŽURNALAS**

|  |  |  |  |  |  |  |  |
| --- | --- | --- | --- | --- | --- | --- | --- |
| Įsakymo data ir Nr. | Instruktuojamojo asmens (vadovo, pavaduotojo) vardas, pavardė | Profesija, pareigos | Data | Trumpas instruktažo turinys | Instruktažo vykdytojo pareigos, vardas, pavardė | Instruktažo vykdytojo parašas | Instruktuoto asmens parašas |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |